**Телерадио хабарларын таратудың ұлттық операторы тарататын еркін қолжетімді теле-, радиоарналардың тізбесін қалыптастыру бойынша конкурс өткізу кезінде өтініш беру жөніндегі нұсқаулық**

Еркін қолжетімді теле-, радиоарналардың тізбесін қалыптастыру жөніндегі конкурстарға қатысу үшін құжаттар топтамасын тапсыру бойынша түсіндірмелер.

Әрбір түр үшін өтінімдер ЦЭТХТ және жерсеріктік хабар таратуға арналып бөлек толтырылады, шығармашылық, техникалық, заңдық және қаржылық ұсыныстарды бір данада құжаттардың жалпы топтамасына тіркеуге болады.

Төменде Қазақстан Республикасы Инвестициялар және даму министрінің 2015 жылғы 28 сәуірдегі № 494 бұйрығымен бекітілген Телерадио хабарларын таратудың ұлттық операторы тарататын еркін қолжетімді теле-, радиоарналардың тізбесін қалыптастыру бойынша конкурс өткізу қағидаларына өтінімдерді толтыру кезінде үміткерлерде бірқатар сұрақтар туындайтын позициялар бойынша түсіндірмелер берілді.

|  |  |
| --- | --- |
| 4 п. | Телерадио хабарларын таратудың ұлттық операторы тарататын еркін қолжетімді теле,- радиоарналардың тізбесін (бұдан әрі - тізбе) қалыптастыру көпарналы хабар таратудың (цифрлық эфирлік, жерсеріктік телерадио хабарларын тарату) таралу ортасына байланысты жүзеге асырылады *– ЦЭТХТ және жерсеріктік хабар тарату үшін жеке-жеке өтінімдер беріледі* |
| 7 п. | Ақпараттық хабарлама мынадай мәліметтерді қамтиды: 2) елді мекендердің (аумақтың) атауы көрсетілген радиотелевизиялық станциялар туралы деректер – *хабар тарату көрсетілген РТС-тан жүзеге асырылады және көрсетілген немесе басқа елді мекендегі АСК орналасқан жеріне қарамастан, бағдарламаны аталған РТС-қа дейін жеткізіп беру қажет.* |
| 8 п. | Өтінім сәйкес келмеген, сондай-ақ, үміткерлердің осы қағидалардың 2 қосымшасында қарастырылған конкурстық ұсыныстары (бұдан әрі – конкурстық ұсыныстар) ұсынылмаған жағдайда үміткер конкурсқа қатысуға жіберілмейді – *конкурстың атауы дұрыс көрсетілмеген, сондай-ақ, құжаттар қағидалардың 14 тармағына сай ресімделмеген жағдайда құжаттар қабылданбайды* |
| 10 п. | Тіркелген өтінімді қайтарып алатын жағдайда үміткер ұйымдастырушыға жазбаша хабарлама жібереді – *үміткердің кері қайтарып алу туралы хабарламасы конверттерді ашқан сәтке дейін түсуі тиіс* |
| 11 п. | Үміткер өкілінің конкурсқа қатысуға өтінім беруі үміткердің атынан әрекет ету құқығын куәландыратын тиісті түрде ресімделген сенімхатты көрсеткен кезде жүзеге асырылады – *құжаттарды бірінші басшы тапсырған жағдайда – сенімхат керек емес* |
| 12 п. | Конкурсты өткізу туралы ақпараттық хабарламада көрсетілген өтінімдерді қабылдау мерзімі өткеннен кейін түскен өтінімдер мен конкурстық ұсыныстар қабылданбайды – *Құжаттар тапсырудың аяқталу мерзімі – күні мен уақыты хабарландыруда көрсетіледі*  |
| 14 п. | Осы Қағидаларға 1 қосымшаға сай нысан бойынша өтінімді және 2 қосымшаға сай конкурстық ұсыныстарды үміткер аузы жабылған конвертте ұйымдастырушының мекенжайына беттерін нөмірлеп, тігілген түрде тапсырады және соңғы беті, атауын көрсетіп және мынадай талаптарды сақтай отырып, үміткердің қолымен және мөрімен (болған жағдайда) куәландырылады: Конкурсқа қатысуға өтінім салынған конверттің беткі жағында үміткер ұйымдастырушы мен үміткердің толық атауы мен пошталық мекенжайын көрсетуі тиіс –*барлық парақтар нөмірленеді және тігіледі, екі конкурсқа – ЦЭТХТ және жерсеріктік – өтінім берілген жағдайда өтінімдер жеке-жеке, бірақ бірыңғай шығармашылық, техникалық, заңдық және қаржылық ұсыныстармен бірге тігіледі және нөмірлеу дәйектілігі сақталады. Ұсыныстарға, сондай-ақ, өз қалауына қарай қосымша құжаттар тіркеледі.*  |
| 15 п. | Комиссия өтінімдер салынған конверттерді үміткерлердің немесе олардың өкілдерінің қатысуымен конкурс өткізу туралы ақпараттық хабарламада көрсетілген мерзімде және орында ашады – *үміткерлер өкілдерінің қатысуы міндетті емес* |
| 17 п. | Комиссия ұсынылған өтінімдерді қарайды және конверттерді ашқан күннен бастап он жұмыс күнінен аспайтын мерзімде конкурстың қорытындысын шығарады *–* *мерзімі жеткенде конкурстың қорытындысы уәкілетті орган сайтының <https://www.gov.kz/memleket/entities/qogam/documents> бөлімінде орналастырылады* |
| П.18. | Үміткердің және/немесе оның уәкілетті өкілінің Комиссия отырыстарында болмауы себебінен конкурстық өтінімді қабылдамауға жол берілмейді – *үміткерлер өкілдерінің қатысуы міндетті емес* |
|  | **1 қосымша. Телерадио хабарларын таратудың ұлттық операторы тарататын еркін қолжетімді теле-, радиоарналардың тізбесіне енгізуге өтінім** |
| 2 п. | Заңды мекенжай: *құжаттарға сай ұйымның заңды мекенжайын, сондай-ақ, жұмыс істеп тұрған офисінің нақты мекенжайын көрсету қажет* |
| 3 п. | Байланыс телефон нөмірлері, электрондық пошта мекенжайлары - *ұйымның қолданыстағы жұмыс телефондарын, басшылар мен негізгі жұмыскерлердің мобилді телефон нөмірлерін, электрондық пошталарының мекенжайын көрсету қажет* |
| 6 п. | Цифрлық эфирлік телерадио хабарларын тарату желісінде тізбені қалыптастыруға арналған тарату аумағы (радиотелевизиялық станциялар орналастырылған елді мекендердің атаулары) – *Хабарландыруда ЦЭТХТ таратқыштары орнатылған РТС көрсетіледі. Бағдарламаны қабылдаудың қамту аймағына көрсетілген және жақын жатқан елді мекендер кіреді. Өтінімде РТС орналасқан нақты елді мекендерді көрсету қажет. ҚР бүкіл аумағында хабар таратуды жоспарлау кезінде РТС санын көрсетуге болады – 827* |
| 6-1 п. | Цифрлық жерсеріктік телерадио хабарларын тарату желісінде тізбе қалыптастыру үшін (Қазақстан Республикасының аумағы немесе облыстық маңыздағы әкімшілік-аумақтық бірлік) – *үміткер өз сигналын одан әрі көтеру үшін жеткізуді жоспарлайтын ҰТЖЖ (телерадио хабарларын таратудың ұлттық жерсеріктік желісі) техникалық орталығы орналасқан елді мекенді көрсетуі тиіс*  |
| 7 п. | Көпарналы хабар таратуды тарату ортасы (цифрлық эфирлік/жерсеріктік) – өтінімдер әр түр үшін жеке-жеке жасалады *– ЦЭТХТ немесе жерсеріктік хабар тарату*  |
|  | **2 қосымша. Үміткерлердің конкурстық ұсыныстары** |
|  | **Конкурстық ұсыныстар** |
|  | Мына мәліметтерден тұратын ақпарат:2) хабар таратудың тілдік арақатынасы, теле-, радиобағдарламаларды мемлекеттік тілде трансляциялау уақыты;3) өзіндік теле-, радиобағдарламалардың, сатып алынатын теле-, радиобағдарламалардың арақатынасы және ретрансляциялау;*- «Телерадио хабарларын тарату туралы» заңның 10 және 28 баптарын ұстануды ескере отырып, мемлекеттік тілде хабар таратудың орташа тәуліктік көлеміне отандық хабар таратудың және бағдарламалардың пайыздық арақатынасын көрсету қажет* |
|  | 5) шығаршылық және техникалық жұмыскерлердің сандық мәндегі кадрлық әлеуеті – *мамандықтарын көрсетіп және дипломдардың көшірмелерін тіркей отырып, бағдарламалар жасау мен техникалық құралдарды пайдалануға тартылған қызметкерлердің тізбесін қоса беру қажет* |
|  | **Техникалық ұсыныстар** |
|  | теле -, радиобағдарламалар жасайтын стационарлық студиялық жабдықтың бар екендігі, жай-күйі және типі туралы ақпарат – *пайдаланылатын студиялық жабдықтың модельдері мен типтерін көрсету, жаңалық және/немесе басқа да түсірілім студияларының, эфирлік аппараттардың бар-жоқтығын көрсету қажет* |
|  | аппараттық-студиялық кешеннің техникалық сипаттамасы– *телевизиялық сигналдардың техникалық сипаттамаларын (SD, HD , кодтау, сығымдау стандарттары және т.б.) келтіру қажет* |
|  | тиісті стандарттарды көрсете отырып, жоғары сапалы дыбыс пен кескінді теле-, радиобағдарламаларды эфирге беру жөніндегі міндеттемелер – *негіз болатын ұлттық және халықаралық МЕМСТ-тарды көрсету, мысалы:**- ҚР СТ 302 755-2011 «Цифрлық хабар тарататын телевизия/ Екінші буын DVB-T2 жерүсті цифрлық ТВ хабар тарату жүйесі. Кадрлар құрылымы, арналық кодтау және модуляциялау әдістері»;**- ҚР СТ 2174-2011* *«ҚР цифрлық хабар тарату телевизиясы. Кодтау, мультиплекстеу және қабылдау жабдығы. Телевизиялық цифрлық радиотаратқыштар. Негізгі параметрлер, техникалық талаптар және өлшеу әдістері»;* *- ҚР СТ 2175-2011* *«ҚР цифрлық хабар тарату телевизиясы. Цифрлық телевизиялық хабар тарату жүйесі. Телевизиялық цифрлық радиотаратқыштар. Негізгі параметрлер, техникалық талаптар және өлшеу әдістері»;*- *ҚР СТ 1946-2010 «ҚР цифрлық хабар тарату телевизиясы. Терминдер мен анықтамалар» және басқ.*  |
|  | Студиялық кешеннің орналасқан жері туралы, ұлттық оператор желісіне дейін теле-, радиоарнаны жеткізіп беудің тәсілі туралы ақпарат – *АСК орналасқан жерінің заңды мекенжайын, меншік немесе жалға алынған үй-жайларды, ұлттық оператордың қосылу нүктесіне (ТОБЖ, РРЖ) дейін берудің жоспарланған тәсілін көрсету, беру схемасын қоса тіркеу ұсынылады* |
|  | алты ай ішінде сигналды (теле-, радиоарнаны) ұлттық оператордың желісіне дейін жеткізуді қамтамасыз ету жөніндегі міндеттемелер – *ұйымның мөрімен расталған, бірінші басшының қолы қойылған еркін нысанда жазбаша түрде* |
|  | **Заңдық және қаржылық ұсыныстар** |
|  | Телерадио хабарларын таратудың ұлттық операторына цифрлық эфирлік және жерсеріктік телерадио хабарларын тарату желісі бойынша теле-, радиоарнаны таратқаны үшін, телерадио хабарларын таратудың ұлттық операторы анықтама берген күнге дейін бір айдан астам мерзімі өткен берешегінің жоқ екендігі туралы анықтама – *берешектің жоқ немесе бар екендігі туралы ұлттық оператордың жазбаша растауын қоса беру талап етіледі* |